Nykstanti rūšis

Nykstanti rūšis arba rūšis, kuriai gresia išnykimas – organizmų populiacija, kuriai yra pavojus išnykti dėl mažo populiacijos skaičiaus ar dėl kintančių aplinkos sąlygų, plėšrūnų skaičiaus. Paprastai terminas „nykstanti rūšis“ naudojama kalbant apie taksonominę rūšį. Pasaulinė gamtos apsaugos organizacija (IUCN) yra apskaičiavusi, kad iš visų 2006 m. įregistruotų organizmų 40 % gresia išnykimas. Daug valstybių yra pasiūlę įstatymų, kaip dalį šių rūšių apsaugoti, pavyzdžiui: uždrausti medžioti, apriboti žemės naudojimą ar įkurti rezervatus. Tačiau vos kelios iš daugybės nykstančių rūšių yra taip (ar panašiai) saugomos įstatymo. Gerokai daugiau rūšių išnyksta taip niekad ir neįgiję visuomenės dėmesio.

Tarptautinės Raudonosios knygos pateiktos nykstančios rūšys 

Tarptautinėje raudonojoje knygoje terminas nykstanti rūšis panaudotas daugiau kaip kategorija, kokia reali grėsmė rūšiai išnykti, negu kaip bendras terminas. Pagal IUCN kategorijas ir kriterijus nykstančios rūšys yra grandis tarp rūšių, kurioms kyla rimta grėsmė išnykti ir pažeidžiamų rūšių. Taip pat rūšis, kuriai rimta grėsmė išnykti gali būti priskaičiuojamos kaip nykstančios ir atitikti visus kriterijus.

IUCN kategorijos:
 Išnykusios: užfiksuota apie paskutinio rūšiai priklausiusio nario mirtį, arba pagrįstai abejojama dėl paskutinio rūšies nario mirties. Pavyzdžiai: sterblinis vilkas, drontas, karvelis keleivis, Monachus tropicalis
 Išnykusios laisvėje: yra pavykę apsaugoti nelaisvėje gyvenančius rūšies atstovus, tačiau visa populiacija gamtoje išnykusi. Pavyzdžiai: Pietų Kinijos tigras, Mitu mitu
 Rūšys, kurioms kyla rimta grėsmė išnykti: artimiausioje ateityje kyla didžiulė grėsmė išnykti. Pavyzdžiai: Heosemys depressa, Javos raganosis, Mergus octosetaceus, gavialas
 Nykstančios: netolimoje ateityje kyla rimta grėsmė išnykti. Pavyzdžiai: mėlynasis banginis, didžioji panda, irbis, Afrikos hieninis šuo, tigras, albatrosas, raudonasis vilkas
 Pažeidžiamos: ateityje kyla rimta grėsmė išnykti. Pavyzdžiai: gepardas, gauras, liūtas, ilgalūpis lokys, ernis, lamantinai
 Apsaugoti: gyvūnams nėra rimtos grėsmės išnykti, tačiau gyvūnai privalo būti įtraukti į aplinkosaugos programas. Pavyzdžiai: dėmėtoji hiena, Kaliforninis šakadantis ryklys, juodasis kaimanas 
 Beveik nykstantys: netolimoje ateityje gali būti priskirti nykstantiems. Pavyzdžiai: mėlynsnapė antis, karčiuotasis vilkas
 Rūšys, kurioms negresia išnykimas: rūšims nėra grėsmės išnykti. Pavyzdžiai: Pilkoji žiurkė, Callitropsis nootkatensis, keršulis, grenlandinis ruonis.

Taip pat skaitykite 
 Biologinė įvairovė
 Lietuvos raudonoji knyga

Šaltiniai

Nuorodos 
 Nykstančios rūšys  UCB Libraries GovPubs
 Endangered Species & Wetlands ataskaita  

Aplinkos apsauga